ফুটবলে একজন প্লেমেকার দলের আক্রমণাত্মক খেলার ধারা নিয়ন্ত্রণ করেন। প্লেমেকাররা সাধারণত নম্বর ১০ বা ৮ হয়ে থাকেন। একজন প্লেমেকারের সবচেয়ে ভাল গুন হল তার খেলার ধারাটিকে বুঝতে পারার ক্ষমতা। মাঠের উপযুক্ত অবস্থানে থেকে সতীর্থদের ঠিকমত বলের যোগান দেওয়াটাও তার একটি গুরুদায়িত্ব। একজন প্লেমেকারের আরও দুটি গুন হল স্বজ্ঞা এবং সৃজনশীলতা। তাদেরকে জানতে হয় বিভিন্ন সময়ে বিভিন্ন খেলোয়াড় কোথায় অবস্থান করছেন। একজন ভাল প্লেমেকার বল নিয়ন্ত্রণ এবং ড্রিবলিং-এ দূর্দান্তভাবে দক্ষ হয়ে থাকেন। এছাড়া তিনি বল নিজের নিয়ন্ত্রণে রাখতেও সমর্থ হন, ফলে সতীর্থরা আক্রমণাত্মক দৌড় শুরু করতে পারেন। তখন প্লেমেকারের দায়িত্ব হয় চূড়ান্ত পাসটি করা, যা শেষপর্যন্ত গোলে পরিণত হতে পারে। ফুটবলে এটিকে বলা হয় কিলার বল বা ফাইনাল বল। তবে দাপ্তরিকভাবে এটিকে বলা হয় এসিস্ট বা সহায়তা। এই ধরনের খেলোয়াড়দের মধ্যে মেসুত ওজিল, কাকা, সিনজি কাগাবা, হুয়ান মাতা, স্যান্তি কাজোর্লা এবং মারিও গোঁতজে, রোনাল্ডিহো উল্লেখযোগ্য।

আক্রমণাত্মক মধ্যমাঠের খেলোয়াড়
ফলস নম্বর-১০ বা ‘‘সেন্ট্রাল উইঙ্গার’’
চিরাচরিত প্লেমেকার
"বাক্স-থেকে-বাক্স" মধ্যমাঠের খেলোয়াড়